**Ministru kabineta noteikumu projekta „Grozījumi Ministru kabineta 2008.gada 25.augusta noteikumos Nr.684 „Noteikumi par nacionālo numerācijas plānu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Grozījumi Ministru kabineta 2008.gada 25.augusta noteikumos Nr.684 „Noteikumi par nacionālo numerācijas plānu”” (turpmāk – noteikumu projekts) izstrādāts saskaņā ar Elektronisko sakaru likuma 56.pantu. |
|  2. |  Pašreizējā situācija un problēmas | Ministru kabineta 2008.gada 25.augusta noteikumu Nr.684 „Noteikumi par nacionālo numerācijas plānu” (turpmāk – Numerācijas plāns) 2.pielikums paredz numuru un kodu sadalījumu, tai skaitā publiskā fiksēto telefonu tīkla un citu veidu neģeogrāfisko numuru sadalījumus. Ņemot vērā elektronisko sakaru komersantu pieprasījumu statistiku par numerācijas lietošanas tiesību piešķiršanu 2009.gadā, Sabiedrisko pakalpojumu regulēšanas komisija paredz, ka nevarēs piešķirt numerācijas lietošanas tiesības pakalpojumu sniegšanai citu veidu neģeogrāfiskiem pakalpojumiem, jo atlicis maz brīvu numuru.Lai nodrošinātu pieņemtā lēmuma ilgtermiņa risinājumu, neģeogrāfiskās numerācijas citu veidu pakalpojumu numuriem, kuri šobrīd sākas ar numerācijas indeksiem „685XXXXX” un „689XXXXX”, paredzēts piešķirt brīvu numerācijas indeksu diapazonā „785XXXXX – 789XXXXX”. Esošo neģeogrāfisko numerāciju ar numerācijas indeksiem „685XXXXX” un „689XXXXX” paredzēts iekļaut galalietotāju abonenta līnijas pieslēgumam publiskajā fiksēto telefonu tīklā, nosakot kā ģeogrāfisko numerāciju. Līdz ar to viss numerācijas diapazons, kas sākas ar „6”, turpmāk tiek paredzēts ģeogrāfiskai numerācijai, savukārt, citu veidu neģeogrāfiskiem pakalpojumiem tiek paredzēta numerācija, kas sākas ar „7”.  |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | Citu veidu neģeogrāfiskiem pakalpojumiem iedalīt diapazonu kas sākas ar „7” un visu numerācijas diapazonu, kas sākas ar „6”, turpmāk paredzēt ģeogrāfiskai numerācijai. |
|  5. |  Projekta izstrādē iesaistītās institūcijas | Noteikumu projekts sagatavots konsultējoties ar Numerācijas koordinācijas darba grupas ekspertiem, kuri pārstāv Latvijas Informācijas un komunikācijas tehnoloģijas asociāciju, Latvijas Telekomunikāciju asociāciju, Latvijas Elektrotehnikas un elektronikas rūpniecības asociāciju, Satiksmes ministriju, Sabiedrisko pakalpojumu regulēšanas komisiju un Valsts akciju sabiedrību „Elektronisko sakaru direkcija”. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība noteikumu projekta izstrādē nebija nepieciešama, jo noteikumu projektā paredzētās izmaiņas neskar gala lietotājus.  |
|  7. |  Cita informācija | Ņemot vērā veicamo darbu apjomu atbilstošā numerācijas diapazona atbrīvošanai, pārejas periods nevar būt īsāks par sešiem mēnešiem kopš brīža, kad noteikumu grozījumi stājas spēkā. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Elektronisko sakaru komersanti |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
|  3. |  Tiesiskā regulējuma finansiālā ietekme | Nav attiecināms. |
|  4. |  Tiesiskā regulējuma nefinansiālā ietekme | Publiskā fiksēto telefonu tīkla (ģeogrāfiskās numerācijas) un citu veidu pakalpojumu numuru (neģeogrāfiskās numerācijas) kapacitātes paplašināšana.  |
|  5. |  Administratīvās procedūras raksturojums |  Nav attiecināms. |
|  6. |  Administratīvo izmaksu monetārs novērtējums |  Nav attiecināms. |
|  7. |  Cita informācija |  Nav. |

*Anotācijas III - VII sadaļa – nav attiecināma.*

Vides aizsardzības un

reģionālās attīstības ministrijas

ministrs R.Vējonis

Vīza: Vides aizsardzības un

reģionālās attīstības ministrijas

valsts sekretārs G.Puķītis

29.03.2011. 14:40

A.Vāvere, 67770317

aija.vavere@varam.gov.lv